KTB ยอมถอย! เก็บค่าธรรมเนียม “ถอนเงินไม่ใช้บัตร”
KTB ยอมถอย! เก็บค่าธรรมเนียม “ถอนเงินไม่ใช้บัตร” ครั้งละ 10 บาท หลังเสียงสะท้อนลูกค้าส่วนใหญ่ได้รับผลกระทบ จึงยกเว้นการจัดเก็บออกไปก่อน
KTB ยอมถอย! เก็บค่าธรรมเนียม “ถอนเงินไม่ใช้บัตร” ครั้งละ 10 บาท หลังเสียงสะท้อนลูกค้าจำนวนมากได้รับผลกระทบ
2 เม.ย. 2566

ธนาคารกรุงไทย จำกัด (มหาชน) หรือ  KTB แจ้งว่า ตามที่ได้ประกาศจัดเก็บค่าธรรมเนียมการถอนเงินไม่ใช้บัตร (Cardless ATM Withdrawal) ครั้งละ 10 บาท เพื่อสนับสนุนการใช้จ่ายผ่านช่องทางดิจิทัล ลดการใช้เงินสด โดยยกเว้นค่าธรรมเนียมการถอนเงินไม่ใช้บัตร 1 ครั้ง/เดือน ตั้งแต่วันที่ 1 พ.ค.ถึงวันที่ 31 ก.ค.66 นั้น
หลังจากได้ประกาศแจ้งให้ลูกค้ารับทราบผ่านช่องทางของธนาคารฯ ปรากฎว่า ได้รับเสียงสะท้อนจากลูกค้าจำนวนมากที่ได้รับผลกระทบ ซึ่งธนาคารฯ ยินดีน้อมรับฟังทุกความคิดเห็น เพื่อนำมาปรับปรุงคุณภาพการให้บริการ โดยตระหนักถึงความเดือดร้อนของลูกค้าที่ยังมีความจำเป็นต้องใช้เงินสดในชีวิตประจำวันจึงยกเว้นการจัดเก็บค่าธรรมเนียมดังกล่าวออกไปก่อน